**Kooperatív feladatok**

20 fős osztálylétszámra (5 x 4 fős csoportokra tervezve)

Készítette: Gere Edit

Lektorálta dr. Hermann Istvánné

1. **5. évfolyam: Hangtani összefoglalás (Véleményalkotás – kerekasztal- diákkvartett)**

Minden tanuló maga elé teszi a véleménykártyáit.A tanár állításokat vetít ki (vagy olvas fel) a hangtanhoz kapcsolódóan. A tanulók a csoporton belül kialakítják a jó választ, úgy, hogy sorba leteszik a megfelelőnek vélt korongot, majd ennek megfelelően közös döntés születik a kollektív válaszra.

Ellenőrzés: Az idő lejártával a tanár egyenként felolvastatja a kérdéseket, és minden csoportból kijelöli a válaszadót, és indoklást is kér**. (Diákkvartett!)** Így frontálisan megbeszéljük, hogy mi volt a helyes válasz.

Ezután a csoport közösen gyűjt példákat az igaz állításokra (minden kérdés jó válaszához!) úgy, hogy a csoporttagok két-két kérdést vállalnak, és ahhoz *önállóan* gyűjtik a szavakat a füzetükben.

Értékelés: A legtöbb szót gyűjtő csoport, és a legtöbb szót gyűjtő tanuló kap dicséretet.

Csoporttagok felelősségvállalása: csendfelelős, mérleg, időfelelős, bátorító

**Segédanyag:**

*Minden tanulónak négy különböző színű véleménykártya*: *Egyetértek - Részben igaz - Kiegészíteném - Nem értek egyet* (1. számú melléklet)

1. A magas hangrendű szóhoz magas, a mély hangrendű szóhoz mély toldalékot kapcsolunk. (Kiegészítésre szorul a vegyes hangrendű szavak toldalékait illetően)

2. A teljes hasonulás írásban jelölt. (Részben igaz, mert lehet jelöletlen is.)

3. A részleges hasonulás a zöngétlen és zöngés mássalhangzók találkozásakor jön létre. (Részben igaz, mert a képzés helye szerint is módosul a mássalhangzók kiejtése.)

4. Rövidülés három mássalhangzó találkozásakor jön létre. (Hamis, mert egy hosszú és egy rövid mássalhangzó találkozása kell.)

5. A mássalhangzó törvények csak egy szón belül érvényesülnek. (hamis, mert két szó találkozásakor is létrejöhet kiejtésbeli változás)

6. A mássalhangzó törvények általában kiejtésben érvényesülnek. (Kiegészítésre szorul, mert az írásban jelölt teljes hasonulásnak több fajtája is van.)

7. A toldalékban mindig j-t írunk. (Hamis, mert a ly végű főnevek -val, -vel ragos alakjaiban a ly-t kettőzzük.)

8. Az összeolvadáskor a leírt két mássalhangzó helyett egy harmadikat ejtünk. (Igaz.)

1. **5. évfolyam Szótagolás és elválasztás (Kerekasztal , páros munka és feladatküldés)**

Minden csoport kap hat dalszöveget és hat kottát. Közösen kell megkeresniük az összetartozókat, majd kiválasztani kettőt, és páros munkában aláírni a szöveget. Ellenőrzésre a szomszéd asztalhoz adják tovább. A maradék négy kottát (szöveggel együtt) hazaviszik, és házi feladatként aláírják a szöveget. Befejezésül minden csoport énekeljen is el egyet a dalok közül.

Segédanyag:

*A harminc kottaképet, a harminc dalszöveget és a megoldókulcsot külön fájlban csatolom.*

1. **5. évfolyam A szavak szerkezete - Új ismeret feldolgozó óra (Ablak módszer)**

Csoporttagok felelősségvállalása: szóvivő, mérleg, időfelelős, bátorító

Óra elején felelevenítjük, hogy mikor beszélünk egyszerű ill. összetett szavakról, toldalék nélküli ill. toldalékos szavakról.

Alsóban már tanulták, hogy a szavak toldalékot kaphatnak. Játékkal lehetne indítani a felelevenítést. „Dobj egy kérdést, dobj egy választ!” (Puha labdával) Tanár vagy diák dob és kérdez: Kit? Mivel? Honnan? stb.. Akinek dobja, annak kell gyorsan válaszolni egy szóval.

Ezután minden csoport azonos feladatot végez, de a csoporttagok különböző szövegrészlettel dolgoznak, esetünkben Arany János Családi körével, amit ha már ismernek, ne tüntessük fel a szerzőt és művet, hanem kérjük meg, hogy ők írják oda, és a nyelvtani elemzés előtt elevenítsük fel élményeiket a verssel kapcsolatban, ha nem ismerik, akkor hívjuk fel figyelmüket a költeményre, és olvastassuk fel egy-egy csoporttal a költeményt előzetes felkészülésük után. tanuló:

1. összetett szavakat
2. tanuló: egyszerű szavakat
3. tanuló: toldalékos szavakat
4. tanuló toldalék nélküli szavakat húz alá a szövegében

Ezután minden tanuló a saját színével megállapításokat tesz a saját mezőjében. (pl a szavak lehetnek egyszerűek és összetettek vagy ilyet: többesszámú, felszólító módú, igekötős, stb…) Vagy:

Kitöltik az „ablak”-ot példákat írva a saját szövegükből, és megfogalmazzák a szabályt, amit az ellenőrzés után le is írnak a füzetükbe. (2.számú melléklet)

A szavak szerkezete

|  |  |  |
| --- | --- | --- |
|  | *egyszerű* | *összetett* |
| *toldalék nélküli* | pl. | pl. |
| *toldalékos* | pl. | pl. |

Segédanyag:

**1. tanuló**: *Húzd alá az összetett szavakat!*

**Arany János: Családi kör (részlet)**

*(A verset mai helyesírással tárom a tanulók elé)*

Este van, este van: kiki nyugalomba!  
Feketén bólingat az eperfa lombja,  
Zúg az éji bogár, nekimegy a falnak,  
Nagyot koppan akkor, azután elhallgat.  
Mintha lába kelne valamennyi rögnek,  
Lomha földi békák szanaszét görögnek,  
Csapong a denevér az ereszt sodorván,  
Rikoltoz a bagoly csonka, régi tornyán.  
Udvaron fehérlik szőre egy tehénnek:  
A gazdasszony épen az imént fejé meg;  
Csendesen kérődzik, igen jámbor fajta,  
Pedig éhes borja nagyokat döf rajta.  
Ballag egy cica is - bogarászni restell -  
Óvakodva lépked hosszan elnyúlt testtel,  
Meg-megáll, körülnéz: most kapja, hirtelen  
Egy iramodással a pitvarba terem.

Nyitva áll az ajtó; a tüzelő fénye  
Oly hívogatólag süt ki a sövényre.  
Ajtó előtt hasal egy kiszolgált kutya,  
Küszöbre a lábát, erre állát nyújtja.  
Benn a háziasszony elszűri a tejet,  
Kérő kis fiának enged inni egyet;  
Aztán elvegyül a gyermektársaságba,  
Mint csillagok közé nyájas hold világa.

***2.tanuló:*** *Húzz alá minden versszakban öt egyszerű, mély hangrendű szót!*

**Arany János: Családi kör (részlet)**

Egy eladó lyány a tűzre venyigét rak:  
Ő a legnagyobb s szebb... a hajnali csillag.  
Vasalót tüzesít: új ruhája készen,  
Csak vasalás híja,... s reggel ünnep lészen.  
Körül az apróság, vidám mese mellett,  
Zörgős héjú borsót, vagy babot szemelget,  
Héjából időnként tűzre tesznek sokat:  
Az világítja meg gömbölyű arcukat.  
  
A legkisebb fiú kenyeret kér s majszol;  
Üszköt csóvál néha: tűzkígyókat rajzol.  
Olvas a nagyobbik nem ügyelve másra:  
E fiúból pap lesz, akárki meglássa!  
Legalább így szokta mondani az apjok,  
Noha a fiú nem imádságon kapkod:  
Jobban kedveli a verseket, nótákat,  
Effélét csinálni maga is próbálgat.

Pendül a kapa most, letevé a gazda;  
Csíkos tarisznyáját egy szegre akasztja;  
Kutat az apró nép, örülne, ha benne  
Madárlátta kenyér-darabocskát lelne.  
Rettenve sikolt fel, amelyik belényul:  
Jaj! valami ördög... vagy ha nem, hát... kis nyúl!  
Lesz öröm: alunni se tudnak az éjjel;  
Kinálják erősen káposzta-levéllel.

***3. tanuló:*** *Húzz alá minden versszakban öt toldalék nélküli mély hangrendű szót!*

**Arany János: Családi kör (részlet)**

A gazda pedig mond egy szíves jó estét,  
Leül, hogy nyugossza eltörődött testét,  
Homlokát letörli porlepett ingével:  
Mélyre van az szántva az élet-ekével.  
De amint körülnéz a víg csemetéken,  
Sötét arcredői elsimulnak szépen;  
Gondűző pipáját a tűzbe meríti;  
Nyájas szavú nője mosolyra deríti.  
  
Nem késik azonban a jó háziasszony,  
Illő, hogy urának ennivalót hozzon,  
Kiteszi középre a nagy asztalszéket,  
Arra tálalja fel az egyszerű étket.  
Maga evett ő már, a gyerek sem éhes,  
De a férj unszolja: "Gyer közelebb, édes!"  
Jobb ízű a falat, ha mindnyájan esznek, -  
Egy-egy szárnyat, combot nyújt a kicsinyeknek.

De vajon ki zörget? "Nézz ki, fiam Sára:  
Valami szegény kér helyet éjszakára:  
Mért ne fogadnók be, ha tanyája nincsen,  
Mennyit szenved úgy is, sok bezárt kilincsen!"  
Visszajő a lyánka, az utast behíván.  
Béna harcfi lép be, sok jó estét kíván:  
"Isten áldja meg a kendtek ételét is,  
(Így végezi a szót), meg az emberét is."  
Köszöni a gazda: "Része legyen benne:  
Tölts a tálba anyjok, ha elég nem lenne."  
Akkor híja szépen, hogy üljön közelébb -  
Rá is áll az könnyen, bár szabódik elébb.  
Éhöket a nagy tál kívánatos ízzel,  
Szomjukat a korsó csillapítja vízzel;  
Szavuk sem igen van azalatt, míg esznek,  
Természete már ez magyar embereknek.

***4. tanuló:*** *Húzz alá minden versszakban öt magas hangrendű toldalékos szót!*

**Arany János: Családi kör (részlet)**

De mikor aztán a vacsorának vége,  
Nem nehéz helyen áll a koldus beszéde;  
Megered lassanként s valamint a patak,  
Mennél messzebbre foly, annál inkább dagad.  
Az idősb fiú is leteszi a könyvet,  
Figyelmes arcával elébb-elébb görnyed;  
És mihelyt a koldus megáll a beszédben:  
"Meséljen még egyet" - rimánkodik szépen.  
  
"Nem mese az gyermek", - így feddi az apja,  
Rátekint a vándor és tovább folytatja;  
Néma kegyelettel függenek a szaván  
Mind az egész háznép, de kivált a leány:  
Ez, mikor nem hallják, és mikor nem látják,  
Pirulva kérdezi tőle... testvérbátyját:  
Három éve múlik, hogy utána kérdez,  
Még egy esztendőt vár, nem megy addig férjhez

Este van, este van... a tűz sem világit,  
Kezdi hunyorgatni hamvas szempilláit;  
A gyermek is álmos, - egy már alszik épen,  
Félrebillent fejjel, az anyja ölében.  
Gyéren szól a vendég s rá nagyokat gondol;  
Közbe-közbe csupán a macska dorombol.  
Majd a földre hintik a zizegő szalmát...  
S átveszi egy tücsök csendes birodalmát.

1. **5. évfolyam: Állandó szókapcsolatok (Kerekasztal - Diákkvartett)**

Minden csoport ugyanazt a feladatot végzi.

Csoporttagok felelősségvállalása: szóvivő, íródeák, időfelelős, feladatfeleős

|  |
| --- |
| Minden csoport asztalára kb. 15 rajzot teszünk, melyek szólásokat, közmondásokat, szóláshasonlatokat ábrázolnak. |
| Közösen megfejtik a jelentését, és három kupacba szétválogatják |
| Mindenki leírja a füzetébe a neki legjobban tetsző közmondást, szólást és szóláshasonlatot |
| Közösen megoldják az első feladatot, |
| Kitöltik és ellenőrzik |
| Megtanulják a lukas mondatot |
| Ellenőrzés: a tanár által kijelölt gyerek felmondja a lyukas mondatot **(Diákkvartett)** |
| Leírják a füzetükbe, lehetőleg emlékezetből. |

Segédanyag:

1. feladat Válogasd ki a megállapítások közül, ami a közmondásokra vonatkozik:

Mindig teljes mondat. - Toldalékolható (ragozható). - Nem szabad megváltoztatni. - Szóértékű. - Mindenkire vonatkozik. - Mindig meghatározott helyzetre, személyre vonatkoztatjuk.

1. Egészítsétek ki a mondatokat!

Az állandósult szókapcsolatok nyelvünk olyan elemei, amiket …………………formában építünk be beszédünkbe, írásunkba. Stílusunkat ………………teszik.

1. A ……………………….megfigyelést, ítéletet fogalmaz meg teljes mondat formájában.
2. A …………….nem teljes mondat, csak szókapcsolat, ragozható, és mondatba ……………..
3. A ……………………………………………..ban a hasonlító és a hasonlított nem cserélhető fel más szóval, kifejezéssel, jellemzője a …………..szócska.
4. **5. évfolyam Állandó szófordulatok a mesékben (Kerekasztal és feladatküldés)**

|  |  |  |  |  |
| --- | --- | --- | --- | --- |
| 1. csoport | 2. csoport | 3. csoport | 4. csoport | 5. csoport |
| A csoport minden tagja egy külön papírra *mesekezdéseket* ír. | A csoport minden tagja egy külön papírra *népies szófordulatokat (pl. köszönési formákat )* ír. | A csoport minden tagja egy külön papírra *tovább-lendítéseket* ír. | A csoport minden tagja egy külön papírra *csodás elemeket* rajzol. | A csoport minden tagja egy külön papírra *mesebefejezéseket* ír. |
| Felolvassák egymásnak, és kiválasztják a nekik legjobban tetszőt, azt megtartják, a többit továbbadják egy-egy csoportnak. | | | | |
| A kapott lapokat sorrendbe állítják, és bemásolják a füzetükbe, majd felhasználásukkal rögtönöznek/írnak egy mesét (lehet közös vagy egyéni munka, ill. házi feladat) | | | | |
| Felelősök: időfelelős, bátorító, íródeák, csendfelelős | | | | |

1. **6. évfolyam Tulajdonnevek helyesírásának összefoglalása (Indiánbeszélgetés)**

|  |  |  |  |  |
| --- | --- | --- | --- | --- |
| 1. csoport | 1. csoport | 3.csoport | 4.csoport | 5.csoport |
| Felelősök: Íródeák, időfelelős, csendfelelős, feladatfelelős | | | | |
| Ismételd meg az előtted elhangzottakat, és egészítsd ki úgy, hogy a **személynevek** helyesírásának sokféleségére fény derüljön! | Ismételd meg az előtted elhangzottakat, és egészítsd ki úgy, hogy a **földrajzi nevek** helyesírásának sokféleségére fény derüljön! | Ismételd meg az előtted elhangzottakat, és egészítsd ki úgy, hogy a **intézmény nevek** helyesírásának sokféleségére fény derüljön! | Ismételd meg az előtted elhangzottakat, és egészítsd ki úgy, hogy a **műcímek** helyesírásának sokféleségére fény derüljön! | Ismételd meg az előtted elhangzottakat, és egészítsd ki úgy, hogy a **díjak és kitüntetések** helyesírásának sokféleségére fény derüljön! |
| A negyedik mondatot minden csoporttag leírja a füzetébe, és megállapítást tesz hozzá. | | | | |
| A mondatot egy külön papíron továbbadják, és a következő csoport tagjai kitalálják, hogy mi volt a feladat, és ők is megállapítást téve leírják a füzetükbe, majd továbbadják, így minden feladat eljut minden csoporthoz. Közben az esetleges helyesírási hibákat is javítják, vissza is csatolnak. | | | | |

Segédanyag: (példa)

Edit vagyok, és szeretnék a Dunántúli -középhegységben kirándulni.

Klári vagyok, és én nemcsak a Dunántúli -középhegységben, hanem a Mátrában is szívesen túrázok.

Vince vagyok, és a Dunántúli - középhegység és a Mátra után szívesen utaznék Olaszországba.

Én pedig Lőrinc vagyok, a Dunántúli -középhegység és a Mátra után nemcsak Olaszországba, de a Kanári- szigetekre is szeretnék eljutni.

Megállapítás: A földrajzi nevek lehetnek egy vagy több eleműek, írhatjuk őket egybe vagy kötőjellel, esetleg külön, de erre most nem adtunk példát.

1. **6. évfolyam Az igék (bevezető óra, az alsóban tanult ismeretek felelevenítése) Szóforgó**

|  |  |  |  |  |
| --- | --- | --- | --- | --- |
| 1. csoport | 1. csoport | 1. csoport | 1. csoport | 5.csoport |
| Csoporttagok felelősségvállalása: szóvivő, mérleg, időfelelős, bátorító | | | | |
| Mind a négy gyerek különböző szöveget kap, melyben kettőnek a cselekvő, egynek a történést kifejező és egynek a létezést jelentő igéket kell aláhúznia. | Mind a négy gyerek különböző szöveget kap, melyben kettőnek a jelen idejű, egynek a múlt idejű és egynek a jövő idejű igéket kell aláhúznia. | Mind a négy gyerek különböző szöveget kap, melyben kettőnek a kijelentő módú egynek a feltételes és egynek a felszólító módú igéket kell aláhúznia. | Mind a négy gyerek különböző szöveget kap, melyben kettőnek az egyes számú és kettőnek a többes számú igéket kell aláhúznia. | Mind a négy gyerek különböző szöveget kap, melyben egynek az I/1 , a másodiknak az I/2, a harmadiknak az I/3. és a negyediknek a T/2 igéket kell aláhúznia. |
| Miután aláhúzták, *csak az igéket* olvassák fel társaiknak, és a következő megállapítást teszik: | | | | |
| **Az ige cselekvést, történést és létezést kifejező szó.** | **3 igeidő van: jelen, múlt és jövő. A jelen idejű ige a jövő időre is utalhat.** | **3 igemód van: kijelentő, feltételes, felszólító mód.** | **Az ige kifejezi a cselekvők számát.** | **Az ige kifejezi a cselekvő személyét.** |

Ellenőrzés: Minden csoport szóvivője felírja a táblára a megállapítást az osztály számára, és a feladatfelelős egy-egy olyan példával illusztrálja a táblán, amelyet csoporttársaitól gyűjtött össze.

Ezt mindenki leírja a füzetébe.

Segédanyagok: (*A Petőfi-verseket mai helyesírással adom közre!)*

*1.1 Húzd alá a cselekvést jelentő igéket! Honnan való az idézet?*

„Azután ezt mondta Isten: Legyen boltozat a vizek között, hogy elválassza egymástól a vizeket. Megalkotta tehát Isten a boltozatot, és elválasztotta a boltozat alatt levő vizeket a boltozat felett levő vizektől. És úgy történt. Azután elnevezte Isten a boltozatot égnek. Így lett este, és lett reggel: második nap.”

* 1. *Húzd alá a történést jelentő igéket! Honnan való az idézet? (A számozás nem 1.2. ??)*

„A harmadik angyal is trombitált, és az égből egy nagy égő csillag hullott le, mint egy lámpás, és ráesett a folyók harmadára, és a vizek forrásaira. A csillag neve pedig Üröm, és ürömmé lett a vizek harmada, és sok ember meghalt a vizektől, mert azok keserűvé váltak.” *(Jel. 8,10-12)*

* 1. *Húzd alá a létezést jelentő igéket! (1.3.)*

„Így van leírva a világ teremtése a Bibliában: Kezdetben teremtette Isten az eget és a földet. A föld még kietlen és puszta volt, a mélység fölött sötétség volt, de Isten Lelke lebegett a vizek fölött. Akkor ezt mondta Isten: Legyen világosság! És lett világosság. Látta Isten, hogy a világosság jó, elválasztotta tehát Isten a világosságot a sötétségtől. És elnevezte Isten a világosságot nappalnak, a sötétséget pedig éjszakának nevezte el. Így lett este, és lett reggel: első nap.”

* 1. *Húzd alá a cselekvést jelentő igéket!* *Honnan való az idézet? (1.4.)*

„És most magam esküszöm - szólt Dobó, két ujját a feszületre emelve. - Esküszöm, hogy a vár és az ország védelmére fordítom minden erőmet, minden gondolatomat, minden csepp véremet. Esküszöm, hogy ott leszek minden veszedelemben veletek! Esküszöm, hogy a várat pogány kezére jutni nem engedem! Sem a várat, sem magamat élve meg nem adom! Föld úgy fogadja be testemet, ég a lelkemet! Az örök Isten taszítson el, ha eskümet meg nem tartanám!”

*2.1.* *Húzd alá a jelen idejű igealakokat!* *Honnan való az idézet?*

„És meg fogom nektek mutatni, hogy ahol mi is tízen vagyunk, ott másképpen fognak veletek beszélni, mint ahogy én most itt beszélek. Könnyű volt velem elbánni! Aki erősebb, az győz. A Pásztorok ellopták a golyóimat a Múzeum-kertben, mert ők voltak az erősebbek! Most meg beledobtatok a vízbe, mert ti vagytok az erősebbek! Könnyű tíznek egy ellen! De én nem bánom. Engem meg is verhettek, ha úgy tetszik. Hiszen, ha akartam volna, nem kellett volna a vízbe mennem. De én nem csaptam fel közétek. Inkább fojtsatok vízbe, és verjetek agyon, de én ugyan nem leszek áruló, mint valaki, aki ott áll, ni... ott...”

* 1. *Húzd alá a jövő időre utaló jelen idejű igealakokat! Honnan való az idézet?*

„És most magam esküszöm - szólt Dobó, két ujját a feszületre emelve. - Esküszöm, hogy a vár és az ország védelmére fordítom minden erőmet, minden gondolatomat, minden csepp véremet. Esküszöm, hogy ott leszek minden veszedelemben veletek! Esküszöm, hogy a várat pogány kezére jutni nem engedem! Sem a várat, sem magamat élve meg nem adom! Föld úgy fogadja be testemet, ég a lelkemet! Az örök Isten taszítson el, ha eskümet meg nem tartanám!

Nem kételkedett azon senki. Lángolt mindenkinek az arca, mert tűz égett mindenkinek a szívében. A Dobó esküjére minden kard kivillant. Egy lélekkel kiáltották:

- Esküszünk! Esküszünk!”

*2.3. Húzd alá a múlt idejű igealakokat!* *Honnan való az idézet?*

„Kinyújtotta a karját, és Gerébre mutatott, akinek most a torkán akadt a nevetés. A lámpa fénye ráesett a Nemecsek szép kis szőke fejére, víztől fényes ruhájára. Bátran, büszkén, tiszta szívvel nézett a Geréb szemébe, s Geréb ezt a nézést úgy érezte, mintha valami súly szállott volna a lelkére. Elkomolyodott, és lehorgasztotta a fejét. És ebben a pillanatban úgy hallgatott mindenki, olyan nagy volt a csönd, mintha templomban lettek volna a fiúk, s tisztán lehetett hallani, amint a Nemecsek ruhájáról a kemény földre csöpögött a víz...”

2.4. *Húzd alá a jövő idejű igealakokat!*

„Ha majd a bőség kosarából  
Mindenki egyaránt vehet,  
Ha majd a jognak asztalánál  
Mind egyaránt foglal helyet,  
Ha majd a szellem napvilága  
Ragyog minden ház ablakán:  
Akkor mondhatjuk, hogy megálljunk,  
Mert itt van már a Kánaán!

És addig? addig nincs megnyugvás,  
Addig folyvást küszködni kell. –  
Talán az élet, munkáinkért,  
Nem fog fizetni semmivel,  
De a halál majd szemeinket  
Szelíd, lágy csókkal zárja be,  
S virágkötéllel, selyempárnán  
Bocsát le a föld mélyibe.”

(*Petőfi Sándor. A XIX. század költői)*

3.1. *Húzd alá a kijelentő módú igealakokat*!

„ Azután ezt mondta Isten: Legyen boltozat a vizek között, hogy elválassza egymástól a vizeket. Megalkotta tehát Isten a boltozatot, és elválasztotta a boltozat alatt levő vizeket a boltozat felett levő vizektől. És úgy történt. Azután elnevezte Isten a boltozatot égnek. Így lett este, és lett reggel: második nap.

3.2. *Húzd alá a felszólító módú igealakokat!*

„Ha majd minden rabszolga-nép  
Jármát megunva síkra lép  
Pirosló arccal és piros zászlókkal  
És a zászlókon eme szent jelszóval:  
„Világszabadság!”  
S ezt elharsogják,  
Elharsogják kelettől nyugatig,  
S a zsarnokság velök megütközik:  
Ott essem el én,  
A harc mezején,  
Ott folyjon az ifjui vér ki szívemből,  
S ha ajkam örömteli végszava zendül,  
Hadd nyelje el azt az acéli zörej,  
A trombita hangja, az ágyúdörej,  
S holttestemen át  
Fújó paripák  
Száguldjanak a kivívott diadalra,  
S ott hagyjanak engemet összetiporva.” *(Petőfi Sándor: Egy gondolat bánt engemet…)*

3.3. *Húzd alá a feltételes módú igealakokat!*

De jó lenne, hogyha egyszer  
kópé krampusz lehetnék!  
Csokit falnék reggel-este,  
nem csak néha – hetenként.

Én lennék a virgácsosztó,  
nem kéne, hogy jó legyek,  
kuncoghatnék, hogy pityereg  
jöttömkor a sok gyerek.  
  
Beülnék a szarvas-szánba,  
el is kötném néhanap,  
száguldoznék, mint a szélvész  
a hófelhős ég alatt.  
  
Elcsennék pár csomagocskát,  
betenném a csizmámba,  
csokoládét majszolgatva,  
fütyülnék a világra.  
  
Végigjárnék minden sulit,  
s ablakukon belesve  
vihognék a tornaórán  
szenvedő sok gyerekre.  
  
Mikor ők a tollbamondást,  
és a rajzot unnák rég,  
hópelyhekkel versenyt futva  
tavak jegén csúszkálnék.

Meglesném a matekórát,  
ha vihogni akarok,  
ámde félek, hogy krampuszként  
mindig buta maradok. (Mentovics Éva)

* 1. *Húzd alá a kijelentő módú igealakokat!* *Honnan való az idézet?*

Kinyújtotta a karját, és Gerébre mutatott, akinek most a torkán akadt a nevetés. A lámpa fénye ráesett a Nemecsek szép kis szőke fejére, víztől fényes ruhájára. Bátran, büszkén, tiszta szívvel nézett a Geréb szemébe, s Geréb ezt a nézést úgy érezte, mintha valami súly szállott volna a lelkére. Elkomolyodott, és lehorgasztotta a fejét. És ebben a pillanatban úgy hallgatott mindenki, olyan nagy volt a csönd, mintha templomban lettek volna a fiúk, s tisztán lehetett hallani, amint a Nemecsek ruhájáról a kemény földre csöpögött a víz...

4.1. *Húzd alá az egyes számú igealakokat!*

„Ha majd minden rabszolga-nép  
Jármát megunva síkra lép  
Pirosló arccal és piros zászlókkal  
És a zászlókon eme szent jelszóval:  
„Világszabadság!”  
S ezt elharsogják,  
Elharsogják kelettől nyugatig,  
S a zsarnokság velök megütközik:  
Ott essem el én,  
A harc mezején,  
Ott folyjon az ifjui vér ki szívemből,  
S ha ajkam örömteli végszava zendül,  
Hadd nyelje el azt az acéli zörej,  
A trombita hangja, az ágyúdörej,  
S holttestemen át  
Fújó paripák  
Száguldjanak a kivívott diadalra,  
S ott hagyjanak engemet összetiporva.”*(Petőfi Sándor: Egy gondolat bánt engemet…)*

*4.2.* *Húzd alá az egyes számú igealakokat! Honnan való az idézet?*

„És most magam esküszöm - szólt Dobó, két ujját a feszületre emelve. - Esküszöm, hogy a vár és az ország védelmére fordítom minden erőmet, minden gondolatomat, minden csepp véremet. Esküszöm, hogy ott leszek minden veszedelemben veletek! Esküszöm, hogy a várat pogány kezére jutni nem engedem! Sem a várat, sem magamat élve meg nem adom! Föld úgy fogadja be testemet, ég a lelkemet! Az örök Isten taszítson el, ha eskümet meg nem tartanám!

Nem kételkedett azon senki. Lángolt mindenkinek az arca, mert tűz égett mindenkinek a szívében. A Dobó esküjére minden kard kivillant. Egy lélekkel kiáltották:

- Esküszünk! Esküszünk!”

4.3. *Húzd alá a többes számú igealakokat!*

„Ha majd minden rabszolga-nép  
Jármát megunva síkra lép  
Pirosló arccal és piros zászlókkal  
És a zászlókon eme szent jelszóval:  
„Világszabadság!”  
S ezt elharsogják,  
Elharsogják kelettől nyugatig,  
S a zsarnokság velök megütközik:  
Ott essem el én,  
A harc mezején,  
Ott folyjon az ifjui vér ki szívemből,  
S ha ajkam örömteli végszava zendül,  
Hadd nyelje el azt az acéli zörej,  
A trombita hangja, az ágyúdörej,  
S holttestemen át  
Fújó paripák  
Száguldjanak a kivívott diadalra,  
S ott hagyjanak engemet összetiporva.” *(Petőfi Sándor: Egy gondolat bánt engemet…)*

4.4. *Húzd alá az többes számú igealakokat! Honnan való az idézet?*

„És most magam esküszöm - szólt Dobó, két ujját a feszületre emelve. - Esküszöm, hogy a vár és az ország védelmére fordítom minden erőmet, minden gondolatomat, minden csepp véremet. Esküszöm, hogy ott leszek minden veszedelemben veletek! Esküszöm, hogy a várat pogány kezére jutni nem engedem! Sem a várat, sem magamat élve meg nem adom! Föld úgy fogadja be testemet, ég a lelkemet! Az örök Isten taszítson el, ha eskümet meg nem tartanám!

Nem kételkedett azon senki. Lángolt mindenkinek az arca, mert tűz égett mindenkinek a szívében. A Dobó esküjére minden kard kivillant. Egy lélekkel kiáltották:

- Esküszünk! Esküszünk!”

5.1. *Húzd alá az első személyű igealakokat!*

De jó lenne, hogyha egyszer   
kópé krampusz lehetnék!  
Csokit falnék reggel-este,   
nem csak néha – hetenként.

Én lennék a virgácsosztó,  
nem kéne, hogy jó legyek,  
kuncoghatnék, hogy pityereg   
jöttömkor a sok gyerek.  
  
Beülnék a szarvas-szánba,  
el is kötném néhanap,  
száguldoznék, mint a szélvész   
a hófelhős ég alatt.  
  
Elcsennék pár csomagocskát,   
betenném a csizmámba,  
csokoládét majszolgatva   
fütyülnék a világra.  
  
Végigjárnék minden sulit,  
s ablakukon belesve   
vihognék a tornaórán   
szenvedő sok gyerekre.  
  
Mikor ők a tollbamondást,   
és a rajzot unnák rég,  
hópelyhekkel versenyt futva  
tavak jegén csúszkálnék.

Meglesném a matekórát,   
ha vihogni akarok,  
ámde félek, hogy krampuszként   
mindig buta maradok. (Mentovics Éva)

5.2. *Húzd alá második személyű igealakokat!*

Reszket a bokor, mert  
Madárka szállott rá.  
Reszket a lelkem, mert  
Eszembe jutottál,  
Eszembe jutottál,  
Kicsiny kis leányka,  
Te a nagy világnak  
Legnagyobb gyémántja!

Teli van a Duna,  
Tán még ki is szalad.  
Szívemben is alig  
Fér meg az indulat.  
Szeretsz, rózsaszálam?  
Én ugyan szeretlek,  
Apád-anyád nálam  
Jobban nem szerethet.

Mikor együtt voltunk,  
Tudom, hogy szerettél.  
Akkor meleg nyár volt,  
Most tél van, hideg tél.  
Hogyha már nem szeretsz,  
Az isten áldjon meg,  
De ha még szeretsz, úgy  
Ezerszer áldjon meg! *(Petőfi Sándor)*

5.3. *Húzd alá a harmadik személyű igealakokat! Honnan való az idézet?*

„Kinyújtotta a karját, és Gerébre mutatott, akinek most a torkán akadt a nevetés. A lámpa fénye ráesett a Nemecsek szép kis szőke fejére, víztől fényes ruhájára. Bátran, büszkén, tiszta szívvel nézett a Geréb szemébe, s Geréb ezt a nézést úgy érezte, mintha valami súly szállott volna a lelkére. Elkomolyodott, és lehorgasztotta a fejét. És ebben a pillanatban úgy hallgatott mindenki, olyan nagy volt a csönd, mintha templomban lettek volna a fiúk, s tisztán lehetett hallani, amint a Nemecsek ruhájáról a kemény földre csöpögött a víz...”

5.4. *Húzd alá a s többes szám második személyű igealakokat!* *Honnan való az idézet?*

„És meg fogom nektek mutatni, hogy ahol mi is tízen vagyunk, ott másképpen fognak veletek beszélni, mint ahogy én most itt beszélek. Könnyű volt velem elbánni! Aki erősebb, az győz. A Pásztorok ellopták a golyóimat a Múzeum-kertben, mert ők voltak az erősebbek! Most meg beledobtatok a vízbe, mert ti vagytok az erősebbek! Könnyű tíznek egy ellen! De én nem bánom. Engem meg is verhettek, ha úgy tetszik. Hiszen, ha akartam volna, nem kellett volna a vízbe mennem. De én nem csaptam fel közétek. Inkább fojtsatok vízbe, és verjetek agyon, de én ugyan nem leszek áruló, mint valaki, aki ott áll, ni... ott...”

1. **6.évfolyam Toldi- részösszefoglalás (kihangosítás, zanzásítás)**

A részösszefoglaláskor hat csoportra osztjuk a tanulókat, akik az egyes részleteket zanzásítják, (azaz kiemelik a lényeget a cselekmény és a jellemek fejlődése szempontjából), majd az énekek sorrendjében előadják osztálytársaiknak úgy, hogy egy-két tanuló a helyén marad, ők olvassák a mesélő szövegét és a párbeszédeket, a többiek pedig közben eljátsszák.

(Kisebb létszámú osztály esetén az előadáshoz lehet kölcsönkérni szereplőket a másik csoportból, de ekkor több felkészülési időt kell hagyni.)

Csoporttagok felelősségvállalása: szóvívő, feladatfelelős, időfelelős, bátorító, ill. olvasók és színjátszók

1. **6.évfolyam: Egri csillagok: Párbeszéd írása – (Interjú és feladatküldés)**

|  |  |  |  |  |
| --- | --- | --- | --- | --- |
| 1. csoport | 1. csoport | 1. csoport | 1. csoport | 5.csoport |
| Csoporttagok felelősségvállalása: íródeák, időfelelős, mérleg, bátorító | | | | |
| Gergely, Mekcsey,  Török Jancsi, Éva | Jumurdzsák, Gábor pap,  Kocsis Gáspár, Sárközi | Török Bálint, Királynő, György barát, Éva | Dobó, Mekcsey,  Gergely,  Hegedűs | Éva,  török asszony, Jancsika,  Szelim |
| Minden csoporttag húz egy szereplőt/ választhat is. Ezután írnak egy párbeszédet, melyben mindenki legalább kétszer megszólal, de nem nevezik néven egymást a szereplők. Írnak egy bevezető és egy befejező mondatot is, melyben megvilágítják a körülményeket. | | | | |
| Ezután átadják a munkájukat egy másik csoportnak, akik kitalálják és ráírják a lapra, hogy kik a szereplők, majd felolvassák a párbeszédet az egész osztálynak. | | | | |

Segédanyag:

Példa a párbeszédre:

A hunyadi vár kertjében összetalálkozott négy fiatal. Nagyon megörültek egymásnak:

(G): Bárcsak örömtelibb órában találkoztunk volna!

(É): Nem szabad elkeseredned!

(M): A nők mindig tudnak egy vigasztaló szót.

(T.J): Minden vágyam az, hogy apámat még egyszer lássam!

(G): És mi ennek az akadálya?

(M): Viccelsz?

(G): Olyan bátor embernek, mint te, semmi sem lehetetlen.

(M): Mire gondolsz?

(É): Tényleg, mire gondolsz?

Azzal izgatott tervezgetésbe kezdtek.

1. **7. évfolyam: A mondatrészek (bevezető óra vagy gyakorlás ) Feladatküldés**

Ugyanazt a feladatot végzik a csoportok.

Csoportfelelősök: Feladatfelelősök, (minden körben más diák teszi rendbe a mondatot), íródeák (az ágrajznál), időfelelős, bátorító

Egy-egy papírt adogatunk körbe minden csoportban, melyre a tanulók a tanár felszólítására megadott mondatrészi szerepnek megfelelően egy szót írnak, majd azt lehajtva továbbadják.

8 mondatrészt diktálunk, így egy körben mindenkire kétszer kerül sor. Végül kihajtogatják a papírt, és a feladatfelelős összeállítja (korrigálja) a mondatot, majd felolvassa. Ezt még legfeljebb háromszor megismételhetjük, de úgy, hogy mindig más gyereknél kezdődik a mondatalkotás.

Kérdéssorr bevezető óra esetén: ki? milyen? kivel? mikor? milyen? hol? hogyan? mit csinál?

Kérdéssor gyakorló órán: Alany, mennyiségjelző, társhatározó, időhatározó, minőségjelző, helyhatározó (megköthetjük a kifejezőeszközét), tárgy, állítmány.

Gyakorló órán közös megegyezéssel kiválasztja minden csoport a legjobb mondatát, és azt felolvassa a többieknek, majd lapjait átadja egy jelentkező csoportnak elemzésre. (Bevezető órán csak felolvassák a kiválasztott mondatot.)

Gyakorló órán a kapott lapokat szétosztják a tanulók, és önállóan elemzik a mondatokat, lerajzolják az ágrajzot is.

Ezután kivetítem, vagy felrajzoltatom az ágrajzot, és ellenőrzik mondataikat.

Megállapítás: A jó ágrajzok egyformák, mert azonos mondatrészekkel, azonos sorrendben alkottuk meg őket.

Következtetés: A tartalom és a szerkezet független egymástól. A nyelv végtelenül gazdag!

Bevezető óra esetén a játék után a mondatrész fogalmával ismertethetjük meg a tanulókat, és a további részek elmaradnak.

**7. évfolyam: A határozók gyakorlása (Feladatküldés)**

Előkészítésként átismételjük, hogy milyen határozókról tanultunk, és mik a kifejező eszközeik. Ugyanazt a feladatot végzik a csoportok.

Csoportfelelősök: Feladatfelelősök (minden körben más diák teszi rendbe a mondatot), íródeák, időfeleős, bátorító

Egy-egy A/5 ös papírt adogatunk körbe minden asztalnál, melyre a tanulók a tanár felszólítására megadott mondatrészi szerepnek megfelelően egy szót írnak, majd azt lehajtva továbbadják csoporttársuknak.

8 mondatrészt diktálunk, így egy körben mindenkire kétszer kerül sor, de mindig más kezdi a mondatalkotást. Végül kihajtogatják a papírt, és a feladatfelelős (a mindenkori kezdő tanuló) összeállítja (korrigálja) a mondatot, majd felolvassa. Ezt még legfeljebb háromszor megismételhetjük.

**Kérdéssor gyakorlóórán: *Alany – társhatározó – időhatározó (megköthetjük a kifejezőeszközét a különböző mondatokban) - helyhatározó (megköthetjük a kifejezőeszközét a különböző mondatokban) - eszközhatározó - állapothatározó (egy másik mondatban módhatározó) – okhatározó (egy másik mondatban célhatározó) - állítmány és tárgy (egy másik mondatban vonzathatározó) (A vonzat miatt kapcsoltam össze!)***

Ezután közös megegyezéssel kiválasztja minden csoport a legjobb mondatát, és azt felolvassa a többieknek, majd lapjait átadja egy jelentkező csoportnak elemzésre.

A kapott lapokat szétosztják a tanulók, és önállóan elemzik a mondatokat, lerajzolják az ágrajzot is.

Ezután felrajzoltatom az ágrajzot, és ellenőrzik mondataikat.

Á

A Ht ..Hi Hh He .Há/m Ho/c T

Megállapítás: Az ágrajzok kétfélék, aszerint, hogy tárgy vagy vonzathatározó kapcsolódott az állítmányhoz, de más eltérés nincs, mert azonos mondatrészekkel, azonos sorrendben alkottuk meg őket.

Következtetés: A tartalom és a szerkezet független egymástól. A nyelv végtelenül gazdag!

1. **7. évfolyam: A határozók összefoglalása (Feladatküldés)**

Előkészítésként átismételjük, hogy milyen határozókról tanultunk, és mik a kifejező eszközeik. Ugyanazt a feladatot végzik a csoportok.

Csoportfelelősök: Feladatfelelősök (minden körben más diák teszi rendbe a mondatot), íródeák, időfelelős, bátorító

Egy-egy A/5-ös papírt adogatunk körbe minden asztalnál, melyre a tanulók a tanár felszólítására megadott mondatrészi szerepnek megfelelően egy szót írnak, majd azt lehajtva továbbadják csoporttársuknak.

8 mondatrészt diktálunk, így egy körben mindenkire kétszer kerül sor, de mindig más kezdi a mondatalkotást. Végül kihajtogatják a papírt, és a feladatfelelős (a mindenkori kezdő tanuló) összeállítja (korrigálja) a mondatot, majd felolvassa. Ezt még legfeljebb háromszor megismételhetjük.

Kérdéssor gyakorlóórán: *Alany – társhatározó – (időhatározó megköthetjük a kifejezőeszközét a különböző mondatokban) - helyhatározó (**megköthetjük a kifejezőeszközét a különböző mondatokban)- eszközhatározó (egy másik mondatban társhatározó) - állapothatározó* *(egy másik mondatban módhatározó) – okhatározó (egy másik mondatban célhatározó) - állítmány* ***és*** *tárgy (egy másik mondatban vonzathatározó****)*** *(A vonzat miatt kapcsoltam össze!)*

Ezután közös megegyezéssel kiválasztja minden csoport a legjobb mondatát, és azt felolvassa a többieknek, majd lapjait átadja egy jelentkező csoportnak elemzésre.

A kapott lapokat szétosztják a tanulók, és önállóan elemzik a mondatokat, lerajzolják az ágrajzot is.

Ezután felrajzoltatom az ágrajzot, és ellenőrzik mondataikat.

Megállapítás: Az ágrajzok kétfélék, aszerint, hogy tárgy vagy vonzathatározó kapcsolódott az állítmányhoz, de más eltérés nincs, mert azonos mondatrészekkel, azonos sorrendben alkottuk meg őket.

Következtetés: A tartalom és a szerkezet független egymástól. A nyelv végtelenül gazdag!

1. **7. évfolyam Mondatelemzés Összefoglaló óra (Kerekasztal- feladatküldés)**

Csoporttagok felelősségvállalása: szóvivő, íródeák, időfelelős, bátorító

Felelősök: Feladatfelelős, íródeák, bátorító, időfelelős

|  |  |  |  |  |
| --- | --- | --- | --- | --- |
| 1. csoport | 2.csoport | 3. csoport | 4.csoport | 5.csoport |
| Írjátok le a füzetetekbe az alany fajtáit! | Írjátok le a füzetetekbe az állítmány fajtáit! | Írjátok le a füzetetekbe a tárgy fajtáit! | Írjátok le a füzetetekbe a helyhatározó kifejező eszközeit! | Írjátok le a füzetetekbe a jelző fajtáit! |
| Kiosztom minden csoportnak az alábbi ágrajzot: (Ők nem tudják, hogy egyformák!)  Á  A T Hh  J | | | | |
| Az *alany* minden fajtájára írjatok közösen egy-egy példamondatot külön-külön papírra a megadott ágrajznak megfelelően! (Az ágrajzon egy zárójelnyit változtathattok!) | Az *állítmány* minden fajtájára írjatok közösen egy-egy példamondatot külön-külön papírra a megadott ágrajznak megfelelően!  (Valamelyikből kettőt írjatok.) | A *tárgy* minden fajtájára írjatok közösen két-két példamondatot külön-külön papírra a megadott ágrajznak megfelelően! | Írjatok közösen egy-egy példamondatot külön-külön papírra a megadott ágrajznak megfelelően! melyben a *helyhatározó kifejező eszköze* más és más. | A *jelző* minden fajtájára írjatok közösen egy-egy példamondatot külön-külön papírra a megadott ágrajznak megfelelően! |
| Miután elkészültetek, osszátok szét a példamondatokat úgy, hogy minden csoport kapjon egyet. (Csoporttollal dolgoznak., minden mondatot külön papírra írnak.) | | | | |
| Válasszon mindenki egy számára szimpatikus mondatot az újonnan kapottak közül, írja le a füzetébe, és elemezze, majd készítse el az ágrajzát. | | | | |

Ellenőrzés: Tegye fel a kezét, akinek ilyen lett az ágrajza! Akinek más, ott keressük meg, hogy a mondatalkotó vagy az elemző hibázott.

Tanulság levonása

1. A nyelv végtelen gazdagsága

1. A tartalom és a szerkezet független egymástól, illetve csak stilisztikai összefüggés van.

Segédanyag:

Példamondatok az egyes feladatok megoldására:

1. csoport: A legtöbb ember szeret színházba járni. (általános alany) Egy sötét alak a lépcsőházban átnyújtott egy kulcsot. (határozatlan alany) Deák Ferenc, a haza bölcse beszédet mondott a Parlamentben. (határozott alany) Elraktátok az osztályban a táskákat? (rejtett alany, tehát jelző sincs!))
2. csoport: Két turista átfestette a jeleket az erdőben. (igei) Mindkét hegedűs szeretett volna bejutni a döntőbe. (igei) Az én apukám igazgató a selyemgyárban. (névszói állítmány – Itt nincs tárgy, nem is lehet!) A kis Palkó bohóc volt a farsangon. (névszói-igei állítmány, itt sincs tárgy.) Ezt személyesen megbeszélem velük.
3. csoport: Az ügyes mester a műhelyben hegedűt farag. (irány tárgy) A boldog győztes a nyakába tette az érmet. Egy ügyes építész megtervezte a házat az interneten. (eredménytárgy)A szőke nő átvette a levelet a postán. (iránytárgy)
4. Az ügyesebb gyerekek átugrották a sövényt a kertben. (ragos névszó) A felsős fiúk messzire hajították a labdát (határozószó) A szőke kislány látta meg a szivárványt a Balaton fölött. (névutós névszó) A megszeppent diákok emlékezetükbe vésték a látottakat. (virtuális határozó)
5. csoport: A nyolcadik osztály a hegytetőről csodálta a kilátást. (minőség/kijelölő). Két fiú vonszolta a szamarat a mezőn. (mennyiség) Apám lánya szeret olvasni a kertben. (birtokos) Sanyi, a dinka a ruhámra kente a fagylatot. (értelmező)

*Ezek a példamondatok lehetőséget adnak arra, hogy kiosszuk a gyerekeknek csoportonként, és ők elemzés után állapítsák meg azt, amit a fenti feladatban előzetes ismeretként kezeltünk.*

**13. 7. évfolyam Kölcsey Parainézis (Vitakultúra fejlesztése- Véleményalkotás)**

Mindenkinek van egy korongja (más színű) de megteszi a különböző színű toll is. Amikor szót kér, középre teszi. Amikor mind a négy tanuló korongja/tolla középen van, vagyis mindenki kapott szót, akkor újra kezdhetik. Célszerű lenne, ha nem a legokosabb gyerek kezdené a szót, mert a többiek véleményére hatással lehet, tehát jelöljük ki a kezdő tanulót.

Alkalmazzunk homokórát, ami két percre van beállítva, kevesebbet lehet beszélni, de többet nem.

|  |  |  |  |  |
| --- | --- | --- | --- | --- |
| 1. csoport | 2. csoport | 3. csoport | 4. csoport | 5. csoport |
| Felelősök: Szóvivő (vázlatíró), időfelelős, feladatfelelős, bátorító | | Felelősök: Felolvasó, időfelelős, szóvivő, feladatfelelős | | |
| Téma: ***Kölcsey: Parainézis***  A mű keletkezési körülményei a kiadott segédanyagok alapján Mikor, kinek, miért?)  Fejezetcímek (témák) | Téma: ***Szent István intelmei***: Mikor, kinek, miért?  A mű fejezetcímei  (Segédanyagokat a tanártól kapnak) | Értelmezzétek a szöveget, és vitassátok meg, hogy érvényesek lehetnek-e mai életünkben vagy elavult, túlhaladott eszmékről van szó? | Értelmezzétek a szöveget, és vitassátok meg, hogy érvényesek lehetnek-e mai életünkben vagy elavult, túlhaladott eszmékről van szó? | Értelmezzétek a szöveget, és vitassátok meg, hogy érvényesek lehetnek-e mai életünkben vagy elavult, túlhaladott eszmékről van szó? |
| Az 1. és 2. csoport tagjai önállóan tanulmányozzák a kapott anyagot, majd közös vázlatot készítenek belőle. | | A 3.-5. csoport tagjai felolvassák hangosan a szöveget, értelmezik, majd érveket gyűjtenek állításuk mellé, hogy érvényes-e vagy elavult. | | |
| A szóvivők beszámolnak a csoportmunka eredményéről, a füzetben mindenki leírja a vázlatot. | | | | |

**Segédanyagok:**

**Vázlat:**

|  |  |  |
| --- | --- | --- |
| **Szent István intelmei** | **Kölcsey: Parainesis** | **Hatása korunkra** |
| **Mikor? 1027 latin nyelven** | **Mikor? 1834 - magyar nyelven** | **Mikor? Kinek? Mi célból? A szabadakarat, a hazaszeret és a tanulás szükségessége ma is fontos eligazodási pont minden ember számára, tehát gondolatai időszerűek.** |
| **Kinek? fiának, Imrének** | **Kinek? unokaöccsének és a reformkori ifjúságnak** |
| **Mi célból? A keresztény uralkodó faladatai** | **Mi célból? Válasz a következő kérdésekre:**  Mi az élet célja?  Milyen módon valósíthatjuk meg?  Milyen akadályokra számíthatunk?  Milyen eredményt remélhetünk? |
| **Szerkezete:** 10 fejezet az uralkodás minden területéről | **Szerkezete:**  **1. Kifejtő, értelmező**   1. **2. Életbölcsességek** |

**1.csoport:**

1. **A parainézis meghatározott személyhez intézett – szónoki beszéd, levél vagy végrendelet formájában megírt –, buzdítást, intelmet, oktatást tartalmazó alkotás.** Tisztán képviseli ezt a műfajt (címe is utal rá) Kölcsey Ferenc Parainesis című műve (1834). Unokaöccséhez, Kölcsey Kálmánhoz intézte mintegy szellemi végrendeletül intelmeit, de azóta is sok-sok nemzedéket neveltek a Himnusz írójának bölcs tanácsai. Kölcsey nemcsak unokaöccsét (testvérének fiát), hanem az egész reformkori magyar ifjúságot kívánta a közösség, a haza szolgálatára felkészíteni.

(<http://tudasbazis.sulinet.hu/hu/magyar-nyelv-es-irodalom/irodalom/irodalom-7-osztaly/a->parainezis/kolcsey-ferenc-parainesis-kolcsey-kalmanhoz)

1. A Parainesis 1834 és 1836 között keletkezett, 1837-ben jelent meg először. Kölcsey halálára gondolva, annak idejét nem ismerve jó előre meg akarta fogalmazni intelmeit árván maradt unokaöccse számára - ezért írta meg "buzdítását". A címként szereplő görög szó ugyanis ezt jelenti: intelmet, buzdítást, s egy olyfajta művet jelöl, amilyen Szent István fiához intézett intelme is volt. Mint mondani szokták, Kölcsey buzdítása nem volt hiábavaló: unokaöccse végigharcolta a szabadságharcot, s jóllehet betegség következtében - Komárom ostroma idején halt meg.

A mű nagy általánosságban szólva az erény - Kölcsey nyelvújítási kifejezésével: "rény" útjait kívánja megmutatni a majdan felserdülő ifjúnak, szinte előre megjósolva azokat a konfliktusokat, dilemmákat, amelyekkel majd szembesül. Fő kérdéseit így fogalmazhatjuk meg: Mi az élet célja? Milyen módon valósíthatjuk meg? Milyen akadályokra számíthatunk? Milyen eredményt remélhetünk?

(<http://users.atw.hu/wenczelimre/ir/masodik/parainesis.html>)

1. Kölcsey egyik leggyakrabban idézett írása a Parainesis Kölcsey Kálmánhoz (1837). A mű klasszikus emléke a magyar „hagyaték-irodalomnak”, melynek első darabja Szent István Intelmei. Kölcsey unokaöccse számára írt szellemi-erkölcsi testamentuma a reformkor minden nagyságának hitvallása lehetne. A költő-író politikus e művében fogalmazza meg legtisztábban azokat a szellemi és erkölcsi értékeket, melyek egész életét, tevékenységét meghatározták. Ebben az értékrendben az első helyen a haza szolgálata és felemelése áll. A nyilvánvalóan tanító-nevelő célzatú pedagógiai írás egy modern, liberális, demokratikus szellemiségű gondolkodó útmutatása.

(http://tudasbazis.sulinet.hu/hu/magyar-nyelv-es-irodalom/irodalom/irodalom-10-osztaly/a-felvilagosodas-es-a-romantika-hataran/kolcsey-parainesis)

1. 1834-ben írta unokaöccséhez (saját gyermeke nem lévén), aki Ádám nevű öccsének fia volt. Akkor unokaöccse 9 éves volt. **Parainézis:** intelelem: erkölcsi célzatú, tanító, nevelő szándékú beszéd.

**Formai jegyei**: felszólító mód, kérdések, válaszok, a mű címzettjének megszólítása.

**Szerkezete:** Bevezető: a címzett megszólítása és egy személyes bevezető.

Két részre oszlik:

1. **rész**: 6 kifejtő-értelmező felszólító mondat. (Mit és miért kellene tennie az egyénnek, hogy a jelen történelmi helyzetben az erkölcsi igazságokat saját életében megvalósítsa.)
2. Az emberiség és a haza szeretete.
3. A közösség szolgálata.
4. Az önáldozat.
5. Az önművelés.
6. A közéleti szereplés.
7. Az anyanyelv tökéletes ismerete és művelése.
8. A kötelező és szükséges olvasás.
9. A legmagasabb fokú tevékenység: a könyvek írása.
10. **rész**: laza szerkesztésű életbölcsességet, szabályt, élettapasztalatot összegző erkölcsi, tanítószöveg.

Hogyan valósulnak meg a korábban kifejtett erények a történelemben, hogyan válhatnak történelemformáló erőkké?

Összegzés: logikusan felépített, romantikusan idealista, felvilágosultan racionalista tanácsgyűjtemény

(http://klio.blog.hu/2010/09/21/kolcsey\_ferenc\_parainesis\_kolcsey\_kalmanhoz\_1)

**2.csoport**

1. Az **Intelmek** *Szent István király intelmei Imre herceghez*

1027-ben íródott, a korszak legjelentősebb magyar irodalmi alkotása, Istvánnak fiához, a trónörökös Imre herceghez intézett Admonitiones (Intelmek) című latin nyelvű műve.

A szöveget feltehetőleg valamely egyházi személy, Asztrik érsek fogalmazta, azonban gondolati tartalma vélhetően istváni sugalmazású. Az Intelmek a középkor egyik gyakori műfajában íródott, amely királytükör néven a Karoling Birodalom felbomlása után vált népszerűvé. A királytükrök egyszerű, de annál nemesebb céllal íródtak; ezeket olvasva kellett az uralkodóknak megérteniük, hogy milyeneknek kell lenniük, azaz hogyan kell jó, igazságos, bölcs és erős királlyá válni. Az írás tíz rövid fejezetből áll, erősen vallásos tartalommal és utalásokkal. A vallás szerepének fontosságát mi sem tükrözi jobban, mint hogy a tíz fejezetnek több mint a fele a keresztény hittel és egyházzal kapcsolatos kérdésekkel foglalkozik. A kor követelményének megfelelően emelkedett hangnemben, rímes latin prózában íródott, magyarul ezekkel a szavakkal indul: *„Mélyen érzem, hogy valamit Isten az ő akaratából teremtett és bizonyos elevelátó végezéséből elrendelt, mind a kiterjedt mennyég boltjain, mind itt e széles földi téreken, mindent az okosság törvénye éltet és igazgat”*.

(https://hu.wikipedia.org/wiki/Intelmek)

**2.** FEJEZETEK:

* A katolikus hit megőrzéséről
* Az egyházi rend becsben tartásáról
* A főpapoknak járó tiszteletről
* A főemberek és vitézek tiszteletéről
* Az igaz ítélet és a türelem gyakorlásáról
* A vendégek befogadásáról és gyámolításáról
* A tanács súlyáról
* A fiak kövessék az elődöket
* Az imádság megtartásáról
* A kegyességről és irgalmasságról, valamint a többi erényről

(<https://www.arcanum.hu/hu/online-kiadvanyok/Szoveggyujtemeny-szoveggyujtemeny-1/kozepkori-irodalom-4E7/szent-istvan-kiraly-intelmei-imre-herceghez-603/>)

3.(Páros munkával): SZENT ISTVÁN KIRÁLY INTELMEI IMRE HERCEGHEZ

„Mivel megértem s mélyen átérzem, hogy amit csak Isten akarata megteremtett s nyilvánvaló eleve elrendelése elrendezett mind a kiterjedt égboltozaton, mind az egybefüggő földi tájakon, azt törvény élteti s tartja fenn, s mivel látom, hogy mindazt, amit Isten kegyelme bőséggel adott az élet előnyére és méltóságára, tudniillik királyságokat, konzulságokat, hercegségeket, ispánságokat, főpapságokat s más méltóságokat, részben isteni parancsok és rendeletek, részben világiak, valamint a nemesek meg az élemedett korúak tanácsai és javaslatai kormányozzák, védik, osztják fel és egyesítik, s mivel bizonyosan tudom, hogy minden renden valók a föld bármely részén, bármilyen méltóságot viseljenek, nemcsak kíséretüknek, híveiknek, szolgáiknak parancsolnak, tanácsolnak, javasolnak, hanem fiaiknak is, úgy hát én sem restellem, szerelmetes fiam, hogy neked még életemben tanulságokat, parancsokat, tanácsokat, javaslatokat adjak, hogy velük mind a magad, mind alattvalóid életmódját ékesítsed, ha majd a legfőbb hatalom engedélyével utánam uralkodni fogsz. Illik pedig, hogy odaadó figyelemmel hallgatván eszedbe vésd apád parancsait, az isteni bölcsesség intelme szerint, mely Salamon szájából szól:”

(<https://www.arcanum.hu/hu/online-kiadvanyok/Szoveggyujtemeny-szoveggyujtemeny-1/kozepkori-irodalom-4E7/szent-istvan-kiraly-intelmei-imre-herceghez-603/>)

.

**3. csoport**

„Meleg szeretettel függj a hon nyelvén! – mert haza, nemzet és nyelv, három egymástól válhatatlan dolog; s ki ez utolsóért nem buzog, a két elsőért áldozatokra kész lenni nehezen fog. Tiszteld s tanuld más mívelt népek nyelvét is, s főképp ama kettőt, melyen Plutarch[\*](javascript:void(0)) a nemzetek két legnagyobbikának hőseit rajzolá, s Tacitus[\*](javascript:void(0)) a római zsarnok tetteit a történet évkönyveibe való színekkel nyomá be; de soha ne feledd, miképpen idegen nyelveket tudni szép, a hazait pedig tehetségig mívelni kötelesség.”

(http://tudasbazis.sulinet.hu/hu/magyar-nyelv-es-irodalom/irodalom/irodalom-10-osztaly/kolcsey-parainesis/kolcsey-parainesis-szoveggyujtemeny)

**4. csoport**

„Azért ne hidd, mintha ember születnék kész tehetséggel, mint atyja fejéből Pallas Athene[\*](javascript:void(0)). Kebledben és fejedben ezerféle erő szendereg, mit felkölteni, s kifejteni és alakítani tenn dolgod. Ugyanazon személy teheti magát jóvá vagy gonosszá, bölccsé vagy esztelenné, indulat és körülmény rabjává vagy urává; s ez az, ami az emberben szabadakaratnak mondatik. Isten teremtett, s azt ember nem teheti; de a teremtés által letett anyagnak alakot adni, vagy azt alakról alakra változtatni magában és magán kívül: ez az emberiség hatalmi és szabadsági nagy köre.”

(http://tudasbazis.sulinet.hu/hu/magyar-nyelv-es-irodalom/irodalom/irodalom-10-osztaly/kolcsey-parainesis/kolcsey-parainesis-szoveggyujtemeny)

1. **csoport:**

„Törekedjél ismeretekre! De ismeretekre, melyek ítélet s ízlés által vezéreltetnek. E vezérlet híjával sok ismeret birtokába juthatsz ugyan, hanem ismereteid hasonlók lesznek a szertelen sűrű vetéshez, mely gazdag növésű szálakat hoz mag nélkül. Ítélet által rendbe szedett s keresztülgondolt ismeret ver mély gyökeret, s őriz meg a felűlegességtől; ízlés pedig adja azon kellemetes színt, mi nélkül a tudomány setét és zordon: mint a cellájába zárkózott remetének erkölcse.

…hosszú, fáradalmas munkára kell elszánva lenned. Mert alapos s egyszersmind sokoldalú tudományt szerezni felette nehéz. Sok olvasás, még több gondolkozás, sok egybehasonlítás, még több gyakorlás, s fogyhatlan béketűrés és állandóság az, ami itt megkívántatik.”

(<http://tudasbazis.sulinet.hu/hu/magyar-nyelv-es-irodalom/irodalom/irodalom-10-osztaly/kolcsey-parainesis/kolcsey-parainesis-szoveggyujtemeny>)

1. **..8. évfolyam Nyelvtörténet (Új anyag feldolgozó óra) Beszámoló forgóban**

Megnézzük közösen a Zanza Tv *A magyar nyelvtörténet korszakai és a nyelvemlékek* című 5 perces oktatófilmet. Az 5 csoport asztalára teszek egy-egy A/4-es papírt (vagy a terem különböző pontjain helyezem el). Kettőn *Nyelvtörténet*, kettőn *Nyelvemlékek* felirat és egyen *Mit őrzünk meg, és miért?* szerepel. Minden csoport más színű tollat kap, és 1 perc alatt fel kell írniuk, hogy mi jut eszükbe a látott film alapján a témáról. Ezután továbbadják a lapot a másik csoportnak, akik 2 percig tanulmányozhatják a leírtakat, majd egy percig kiegészíthetik. Ismét továbbadják a lapot, míg minden csoporthoz el nem jut. (A lapok sorrendje váltakozó: Nyelvemlékek – nyelvtörténet - mit őrzünk? – nyelvemlékek - nyelvtörténet.)

A végén minden csoportnál marad egy teleírt papír, és ennek segítségével elkészítik a téma vázlatát, majd közösen ellenőrizzük, és ezután mindkét téma vázlatát leírják a füzetbe. (Illetve kivetítem, vagy irányításommal közösen készítjük el a táblán a vázlatot, amit leírnak a füzetbe.)

Értékelés: A papírokon minden csoport más színű tollal dolgozott, így jól követhető, hogy ki mivel gazdagította a közös vázlatot.

Csoportfelelősök: íródeák, szóvivő, időfelelős, bátorító

Vázlat:

**I. Nyelvtörténeti korszakok**:

1. Ősmagyar kor (nyelvemléktelen) lovas nomád életmód

2. Ómagyar kor (nyelvemlékes) (100-1526) államalapítás, kereszténység, latin és szláv nyelvi hatások

3. Középmagyar kor (1526-1772) török megszállás, keveredés, könyvnyomtatás

4. Újmagyar kor (1772-1920) nyelvújítás -Trianon A magyar nyelv hivatalossá válása. Írott és beszélt köznyelv, nyelvtan és helyesírás, szépirodalom

5. Újabb magyar kor (1920- .. ) kétnyelvűség, városiasodás, csoportnyelvek, kommunikációs technikák rohamos terjedése

**II: Nyelvemlékek:**

**A**. Szórványemlékek: Tihanyi apátság alapítólevele (1055) 58 magyar szó + „Fehérvárra menő hadi útra”

**B.** Szövegemlékek: Halotti beszéd és könyörgés (1200 körül) Pray-kódex „Látjátok feleim szemetekkel....” és Ómagyar Mária-siralom (1300 körül) Leuveni-kódex első magyar vers

**III. Mit őrzünk meg, és miért?**

1. Nyilvántartás (vízjel, műhely, felhasznált anyag, író személye- nyelvi változások),

2. Tanulás

3. Gyönyörködtetés

1. **..8. évfolyam Tamási Áron: Ábel Új anyag feldolgozó óra (Mozaik módszer- diákvartett)**

Előzetes feladatként a csoportok tagjai témájuknak megfelelően az interneten forrásanyagot kerestek, és 3 forrásból összeállítottak a címnek megfelelően egy 1 A/4 -es oldalas fogalmazást a források megjelölésével, sorkizárással, azonos betűtípussal, nevük aláírásával.

|  |  |  |  |  |
| --- | --- | --- | --- | --- |
| 1.csoport | 2. csoport | 3.csoport | 4.csoport | 5.csoport |
| Tamási életrajza | Tamási, a szegények szószólója | Tamási stílusa | Az Ábel a rengetegben  (Tartalma, szerkezete, mondanivalója) | Ábel fejlődése |
| A feladatlap első 3 kérdését megkaják. | A feladatlap 4. és 5. kérdését megkaják. | A feladatlap 6.és 7. kérdését megkaják. | A feladatlap 8.és 9. kérdését megkaják. | A feladatlap 10. kérdését megkaják. |
| A csoportok összehasonlítják a hozott anyagokat, kiemelik a lényeget, és pótolják egymásról a hiányosságokat. Mindenki javítja a maga anyagát, majd felkészül a tanításra, arra, hogy társai is választ tudjanak adni majd a kérdésekre. | | | Felkészülésük során használhatják a regényt és a tankönyvet. Az epikai művek általános szerkezeti vázlatát is megkapják a feladat mellé. | Hogyan ismerjük meg Ábelt a regény elején? Milyen próbatételek elé kerül? Hogy alakul apjával való kapcsolata? Milyen elhatározásra jut a regény végén? |
| Ezután mindenki átül egy másik csoportba úgy, hogy minden téma képviselve legyen. (A csoportok azonos színű koronggal rendelkező tanulói ülnek egy asztalhoz, így most 4 asztalnál 5-5 gyerek ül.) Ott átadják egymásnak a „tudományukat”. | | | | |
| Visszaülnek a helyükre, és közösen megoldják a füzetükben a kivetített feladatlapot, úgy, hogy 10 kerek mondatot alkotnak válaszként, amit frontálisan ellenőrzünk.  Vagy:  Megbeszélik a válaszokat, és a tanár egy-egy gyereket szólít fel válaszadásra, lehetőleg úgy, hogy nem az általa feldolgozott anyagrészből adjon számot. | | | | |

Csoporttagok felelősségvállalása: szóvivő, mérleg, időfelelős, bátorító

Segédanyag: *Feladatlap (15’)*

1. Mikor és hol élt, milyen társadalmi osztályhoz tartozott Tamási Áron?

2. Milyen körülmény terelte őt a szellemi foglakozás felé?

3. Mi volt ifjúkora egyik legmeghatározóbb élménye? Melyik regényében ír erről?

4. Milyen irodalmi csoportosuláshoz tartozott?

5. Milyen szerepet játszott Magyarország szellemi-politikai életében a II. világháború előtt és után? Milyen hullámzás következett be karrierjében?

6. Milyen életrajzi vonatkozásai vannak Tamási nyelvének, stílusának?

7. Mit jelent a tündéri realizmus?

8. Értelmezd a regény címének és mondanivalójának összefüggését!

9. Készítsd el a regény 5 pontos szerkezeti vázlatát!

10. Érvelj amellett, hogy az Ábel a rengetegben fejlődésregény!

**Mellékletek**

1. számú melléklet


Véleménykorongok / véleménykártyák



1. számú melléklet

Ablak

4 + 1 részre osztott lap, az egyes részeket megszámozhatjuk.



A középső rész üresen marad.

A számmal ellátott részbe jegyzi fel a csoporttag a véleményét,

tulajdonságot, dolgot, tényt, amit gondol.

A középső részbe a konszenzussal hozott csoportvélemény kerül.

De a középső részbe előzetesen beírhatjuk a fogalmat, amihez

kapcsolódóan írnak szavakat, állításokat stb. a tanulók.

1. számú melléklet

**Kooperatív felelősök**:

|  |  |
| --- | --- |
| **Csendkapitány**  Az a dolgod, hogy figyelmeztesd  a társaidat, ha túl zajosak. | **Bátorító**  Bíztasd társaidat a munkára,  és dicsérd őket! |
| **Eszközfelelős**  Neked kell gondoskodnod a  munkához szükséges eszközökről. | **Szóvivő**  Össze kell foglalnod és  képviselned a közösen megoldott  feladatot. |
| **Mérleg**  Gondoskodj arról, hogy  mindenkinek a véleménye szót kapjon! | **Órafigyelő (Időfelelős)**  Dolgod, hogy figyeld a  rendelkezésetekre álló időt.  Jelezd társaidnak az idő múlását. |
| **Feladatfelelős**  Figyelmeztesd a társaidat,  ha eltértek a feladattól! | **Rendező**  Figyelmeztesd társaidat a  szabályok betartására, és arra,  hogy rendet tartsanak maguk körül! |
| **Fontos, hogy minden gyereknek legyen szerepe a csoporton belül,**  **és a szerepek forogjanak!** | |

1. számú melléklet

**STRUKTÚRÁK - ÖSSZEGZÉS**

|  |  |  |
| --- | --- | --- |
| Mozaikok | → | Csoporton belüli mozaik |
| → | Szakértői mozaik |
| → | Csoportok közötti mozaik |
|  |  |  |
| Csoporton belüli és csoportok közötti forgók | → | Szóforgó |
| → | Kerekasztal |
| → | Csoportforgó (írásos, mozgásos, képtárlátogatás) |
| → | Fordított szakértői mozaik |
|  |  |  |
| Írásos eszközök | → | Tacepaó, körtábla |
| → | Ablak |
| → | Tacepaó súlyozott cetlivel |
| → | Villámkártya |
|  |  |  |
| Tudáspróbák | → | Feladatküldés |
| → | Kettős kör |
| → | Diákkvartett |
| → | Páros interjú |
| → | Füllentős |
|  |  |  |
| Strukturált együttműködés | → | Filcszín |
| → | Papír-olló |
| → | Kooperatív szerep |